පකරණ සහ රත්‍රන් ආභරණ මිළ දී ගැනීම සඳහා සුභ දිනයක් ලෙස සහ සුර හා අසුරයින් විසින් මහ සාගරය කළඹද්දී මතු වුණු ධන්වන්ත්‍රී දෙවියන්ගේ ජයන්තිය ලෙස ද සළකනු ලැබේ.3. නරකචතුර්දාසී: චතුර්දාසි යනුවෙන් හැඳින්වෙන්නේ නරකසුර නමැති අසුරයා මරනු ලැබූ දාහතරවෙනි දිනයයි. නරක පරයා හොඳ ජය ගැනීමත්, අඳුරට එරෙහිව ආලෝකයත් මෙයින් දක්වනු ලැබේ. (ගුජරාට - කාලි චවුදාස්) දකුණු ඉන්දියාවේ මෙය උත්සවශ්‍රීයෙන් ඇළළුණු දිනයයි. මෙදින හින්දූහු උදෑසන එළිවන්නට පළමු එනම් රාත්‍රී 2.00 ට පමණ පිබිදී සුවඳ තෙලින් ස්නානය කර අලුත් ඇඳුම් හඳිති. ඔව්හු ගේ වටා කුඩා පහන් දල්වා ගෙයින් පිටත අලංකාර කෝලම් සහ රංගෝලි චිත්‍රණය කරති. ශ්‍රී ක්‍රිෂ්ණා දෙවිඳු හෙවත් විෂ්ණු දෙවිඳුට පිදවිලි සහිත විශේෂ පූජාවක් පවත්වති. එසේ කරන්නේ මෙම දිනයේ ඔහු විසින් නරකුසර නමැති රකුසාගෙන් ලෝකය මුදා ගත් හෙයිනි. අහසේ තරු පායා තිබෙන අතරේ හිරු නැගෙන්නට පෙර ස්නානය කිරිම, ශුද්ධ වූ ගංගා නදියෙන් ස්නානය කිරීම හා සමාන යයි විශ්වාසයක් පවතී. මිනිසුන් එකිනෙකා උදෑසන සුභ පතා ගන්නා විට "ගංගා ස්නානම්" චාරිත්‍රය පැවැත්වූවාදැයි විමසන්නේ එබැවිනි. පූජාවෙන් පසු ළමෝ රතිඤ්ඤා දල්වති. ඒ රකුසා පැරද